一翦梅

《一翦梅》，词牌名，得名於周邦彦詞之起句“一翦梅花萬樣嬌”。雙調，六十字。前后阕各六句、三平韻，一韻到底。另有變體數種。

異名
因韓淲詞有「一朵梅花百和香」句，故又名《臘梅香》；因李清照詞有「紅藕香殘玉簟秋」句，故又名《玉簟秋》。

词牌格式 
表示平聲，表示仄聲，表示本仄可平，表示本平可仄，粗體表示韻腳。

正體一
雙調，六十字。前后阕各六句、三平韵，一韵到底。

例詞：周邦彥
一翦梅花萬樣嬌。斜插疏枝。略點梅梢。輕盈微笑舞低回。何事樽前。拍手相招。

夜漸寒深酒漸消。袖裏時聞。玉釧輕敲。城頭誰恁促殘更。銀漏何如。且慢明朝。

例詞：李清照
红藕香残玉簟秋。轻解罗裳，独上兰舟。云中谁寄锦书来？雁字回时，月满西楼。

花自飘零水自流。一种相思，两处闲愁。此情无计可消除，才下眉头，却上心头。

正體二
雙調，六十字。前后阕各六句、四平韵，一韵到底。

例詞：吳文英
遠目傷心樓上山。愁裏長眉。別後蛾鬟。暮雲低壓小欄杆。教問孤鴻。因甚先還。

瘦倚溪橋梅夜寒。雪欲消時。淚不禁彈。剪成釵勝待歸看。春在西窗。燈火更闌。

變體一
雙調六十字。前後闕各六句、五平韻。宋詞中僅見於盧炳詞。

例詞：盧炳
燈火樓臺萬斛蓮。千門喜笑。素月嬋娟。幾多急管與繁弦。巷陌喧闐。畢獻芳筵。

樂與民偕五馬賢。綺羅叢裏。一簇神仙。傳柑雅宴約明年。盡夕留連。滿帆金船。

變體二
雙調六十字。前後闕各六句、四平韻，包括兩疊韻。程垓、劉克莊、劉擬、方嶽、歐良、虞集等皆曾用此變體，而略有損益。

例詞：張炎
剩蕊驚寒減豔痕。蜂也消魂。蝶也消魂。醉歸無月傍黃昏。知是花村。不是花村。

留得閒枝葉半存。好似桃根。可似桃根。小樓昨夜雨聲渾。春到三分。秋到三分。

變體三
双调六十字，前后段各六句，六平韵。

例詞：蒋捷
一片春愁待酒浇。江上舟摇，楼上帘招。秋娘渡与泰娘桥，风又飘飘，雨又萧萧。

何日归家洗客袍？银字笙调，心字香烧。流光容易把人抛，红了樱桃，绿了芭蕉。

參考文獻 

清·王奕清 等.《欽定詞譜》. 中國書店. 2010年1月出版. ISBN 9787806637470.

词牌